   

**П Р О Е К Т**

**„Развитие на техническите и професионални умения“**

Професионална гимназия по туризъм „ Алеко Константинов „ гр. Плевен е партньор по проект „Развитие на техническите и професионални умения“ на полския Учебен център за продължаващо обучение в гр. Бялисток – Полша, финансиран по програма „Еразъм+“, Ключова дейност 2 – „ Сътрудничество за иновации и обмен на добри практики“

В проекта участват партньори от шест държави – Полша, Испания, България, Словения, Турция и Кипър.

**Основни цели** на проекта, свързани с конкретните очаквани резултати са:

\* Иновации в методите на преподаване на предприемачески умения,

\* Подобряване на " европейското социално гражданство" - съвестта на бъдещите предприемачи,

\* Подобряване на информираността на ученици / преподаватели по социални и екологични въпроси.

**Очакваните резултати** от проекта са:

1. да се изрази националната идентичност и културно разнообразие на всеки партньор;
2. да се изостри чувствителността на всички заинтересовани лица (студенти, персонал, ангажирани родители, местната общност) към познаването на различните начини на работа и различни културни подходи;
3. да се даде възможност на нашите ученици да си взаимодействат и да приемат различията;
4. да насърчи междукултурния диалог, като се гарантира, интензивен и балансиран културен обмен;
5. да се насърчи комуникацията между всички партньори чрез използването на английски език и езика на всички партньори по време на проекта;
6. да се говори на различни езици, за да се намерят стратегии, насочени към преодоляване на езиковите бариери и да се насърчи изучаването на по-малко познати езици
7. да се насърчават партньорите да си помагат, за да бъдат толерантни по отношение на културното, социалното, етническото и религиозното многообразие или да се премахне физическата нетърпимост и ксенофобия;
8. да се обмени информация за образователните системи на всеки партньор и методологиите за преподаване чрез използване на новите комуникационни технологии;
9. Създаване на европейски партньорства, които да продължат да съществуват и в бъдеще.
10. Разширяване обхвата на полезрението на учениците участници, чрез предоставяне на възможност за среща с техни връстници от различни култури и с различен начин на живот.

**Дейносити – В** рамките на проекта са предвидени седем срещи.

1. **Международна среща в Турция** – ноември 2016г.,

* Запознаване на партньорите;
* Уточняване дейностите и отговорностите на всеки един от партньорите;
* Запознаване с турската образователна система;
* Запознаване с културата и традициите на Турция.

1. **Мобилност с ученици в Полша** – февруари 2017г.

* Представяне на държавите и училищата на партньорите;
* Примери за добри практики в областта на частната практика (самоназначаването) на млади хора в държавите партньори;
* Ученическа работилница за виртуално списание;
* Ученически занаятчийски работилници - застрашени професии;

Мултикултурни работилници: Татарска следа, православна, католическа, еврейска;

* Самоувереност и вяра в собствените сили на учениците, за да излязат на пазара на труда;
* Европейски мултикултурализъм и многообразие, развитие на европейско самосъзнание;
* Изграждане на самочувствие и вяра на учениците в способността им да започнат работа.

1. **Мобилност на учители в Испания** – април 2017г.

* Семинари с дистанционно обучение, инструменти за е-обучение. Наръчник за изграждане на онлайн курсове;
* Създаване на онлайн курс на технически английски език;
* Нови методи на преподаване за подобряване на учебния процес;
* Подготовка за "Методи на обучение по предприемачество и устойчивост";
* Посещение в училище и център за професионално образование и обучение.
* Посещение в компании, занимаващи се с ученически стажове.

1. **Международна среща в България –** юли 2017г.

* Подготовка и изработване на междинния доклад по проекта;
* Запознаване с българската образователна система;
* Посещение на професионални гимназии и центрове за професионално образователни в гр. Плевен;
* Посещение на местни фирми доказали своята екологична, социална и/ или икономическа устойчивост, както и на фирми ангажирани с стажовете на ученици;
* Запознаване на участниците с дейностите и методите за професионално ориентиране на учениците в клуб „Кариера“ при ПГ по туризъм „Ал. Константинов“;
* Запознаване с културата и традициите на българите;
* Запознаване с историята и развитието на града.

1. **Мобилност с ученици в Словения** – октомври 2017г.

* Ученическа работилница. Подбор на най-добрите дейности и методи за привличане на ученици.
* Семинар - консултация за ученици, симулация за наемане на нов работник на английски език - видео запис на разговора.
* Посещение на компании, занимаващи се с ученически стажове; обмяна на опит;
* Запознаване със словенската образователна система;
* Запознаване с културата и традициите на словенците;

1. **Мобилност с ученици в Кипър** – март 2018г.

* Работилници за ученици по Социално предприемачество.
* Иновационен лагер за ученици, където учениците от държавите партньорки ще имат възможността да се срещнат лице в лице и да съберат идеи за „устойчиви фирми за обучение“ и да подготвят проекти за сформиране тези фирми в своите училища.
* Посещенията в месните фирми доказали своята екологична, социална и/ или икономическа устойчивост.
* Изработване на ръководство за най- добри практики- примери за устойчивост в държавите партньорки и партньорските организации.

1. Заключителна международна среща в Полша – Юли 2018г.

* Изработване на заключителен доклад по проекта;
* Отчитане резултатите от проекта;
* Отчитане на финансовите резултати;
* Обсъждане и приемане на параметри за разпространение и устойчивост на проектните дейности;
* Сформиране на идеи и инициативи за бъдещи съвместни проекти.